Príloha č. 1 súťažných podkladov

Opis predmetu zákazky, technické požiadavky, vlastný návrh plnenia

**Univerzálne bezfluorové syntetické penidlo na polárne kvapaliny**

**Všeobecné vymedzenie predmetu zákazky**

Predmetom tejto zákazky je dodávka univerzálneho bezfluorového syntetického penidla, ktoré na základe povrchovo aktívnych látok spolu so stabilizátormi peny a látkami zabraňujúcimi zamŕzaniu, tvoria účinný koncentrát penotvorného prostriedku, ktorý sa používa na hasenie požiarov triedy A a B horľavín uhľovodíkového typu (nepolárnych kvapalín) a polárnych kvapalín.

**Predmet zákazky**

Ide o univerzálne bezfluorové syntetické penidlo, odolné voči alkoholu, miešateľné s vodou v 3% koncentrácií a je určené na hasenie tuhých látok, nepolárnych kvapalín a polárnych horľavých kvapalín (alkoholy). Penidlo je určené na prípravu ťažkej, strednej a ľahkej peny bežne dostupnými penotvornými prúdnicami alebo stabilnými hasiacimi prostriedkami pre hasenie veľkoplošných požiarov triedy A a triedy B horľavín uhľovodíkového typu a polárnych kvapalín, ktorého minimálne charakteristiky musia byť v súlade s STN EN 1568-1:2018, STN EN 1568-2:2018, STN EN 1568-3:2018, STN EN 1568-4:2018.

Požadované množstvo: 72 000 litrov

**Minimálne technické parametre predmetu zákazky:**

|  |  |
| --- | --- |
| **Názov tovaru, typ a jeho špecifikácia** | **Požaduje sa uviesť skutočnú špecifikáciu ponúkaného predmetu zákazky - výrobcu, typové označenie a technické parametre, v prípade číselnej hodnoty uviesť jej skutočnosť. (Vlastný návrh plnenia)** |
| 1. **Univerzálne bezfluorové syntetické penidlo na polárne kvapaliny** |  |
| Požadované minimálne technické parametre a charakteristiky: |  |
| 1. STN EN 1568-1:2018 Hasiace látky. Penidlá.   Časť 1: Technické podmienky penidiel pre stredné peny na povrchové použitie na kvapaliny nemiešateľné  s vodou,   1. STN EN 1568-2:2018 Hasiace látky. Penidlá.   Časť 2: Technické podmienky penidiel pre ľahké peny na povrchové použitie na kvapaliny nemiešateľné  s vodou,   1. STN EN 1568-3:2018 Hasiace látky. Penidlá.   Časť 3: Technické podmienky penidiel pre ťažké peny na povrchové použitie na kvapaliny nemiešateľné  s vodou,   1. STN EN 1568-4:2018 Hasiace látky. Penidlá.   Časť 4: Technické podmienky penidiel pre ťažké peny  na povrchové použitie na kvapaliny miešateľné  s vodou. |  |
| Ďalšie požadované charakteristiky a požiadavky: |  |
| 1. penidlo musí byť vo forme koncentrátu, 2. penidlo musí byť netoxické pre ľudský organizmus a životné prostredie, 3. penidlo nesmie obsahovať žiadne zámerne pridané fluortenzidy, fluorpolyméry, organohalogény, silikóny a siloxany. Penidlo musí byt plne v súlade s posledným platným znením nariadenia (EU)2019/1021. 4. penidlo musí byť určené pre hasenie polárnych  aj nepolárnych kvapalín, 5. penidlo musí byť balené v 1 000 lit. IBC kontajneroch, 6. pena sa nesmie miešať s horiacou kvapalnou látkou, 7. pena musí byť odolná voči účinkom sálavého tepla, 8. pena musí mať schopnosť potláčať opätovné rozhorenie látok, 9. penidlo musí byť fyziologicky nezávadné a biologicky ľahko odbúrateľné v biologických čističkách, 10. penidlo musí byť pseudoplastická kvapalina, 11. maximálna dynamická viskozita penidla pri teplote 20°C musí byť < 150 mPa.s pri šmykovej  rýchlosti 375 s-1, 12. penidlo musí byť použiteľné v primiešavadlách používaných v Hasičskom a záchrannom zbore, 13. penidlo musí byť miešateľné s vodou v 3% koncentrácií a musí byť možné ho použiť na prípravu ťažkej, strednej a ľahkej peny mobilnými hasiacimi alebo stabilnými hasiacimi prostriedkami pre hasenie veľkoplošných požiarov triedy A a triedy B horľavín uhľovodíkového typu a polárnych kvapalín, 14. penidlo musí byť odolné voči látkam, ktoré narúšajú penu ako sú alkoholy, 15. penidlo nesmie tvoriť žiadne sedimenty, 16. teplota tuhnutia musí byť minimálne -8°C, 17. teplota varu musí byť vyššia ako 90°C, 18. teplota skladovania musí byť v rozsahu minimálne  -5 až 50°C, 19. rozpustnosť vo vode musí byť 100%, 20. pH vodného roztoku musí byť 7,0 – 9,0, 21. minimálna trieda hasiacej schopnosti a úroveň odolnosti proti rozhoreniu podľa STN EN 1568-3:2018 musí byť: IA/IA (Heptan) 22. minimálna trieda hasiacej schopnosti a úroveň odolnosti proti rozhoreniu podľa STN EN 1568-4:2018 musí byť: IA/IA (Acetón) a IA/IA (Izopropylalkohol) 23. Štvrť čas rozpadu ťažkej peny so sladkou vodou musí byť > 70 minút, 24. polčas rozpadu strednej peny so sladkou vodou musí byť > 60 minút, 25. číslo napenenie ťažkej peny musí byť < 20, 26. **číslo napenenia strednej peny musí byť od 20 do 200.** |  |

**Záruka**

Doba poskytovanej záruky musí byť minimálne 24 mesiacov. Záruka musí začať plynúť odo dňa prevzatia predmetu zákazky kupujúcim pričom rozhodujúcim je dátum uvedený na preberacom a odovzdávacom protokole.

***Iné požiadavky na predmet zákazky, resp. vlastný návrh plnenia:***

Uchádzač musí spolu s vlastným návrhom plnenia predložiť elektronicky s využitím elektronického prostriedku JOSEPHINE nasledovné:

1. Kartu bezpečnostných údajov, technické podmienky a parametre výrobku v súlade s nariadením Európskeho parlamentu a Rady (ES) č. 1907/2006/ES.
2. Certifikát výrobku (CE) podľa STN EN 1568-1:2018, STN EN 1568-2:2018, STN EN 1568-3:2018, STN EN 1568-4:2018 (alebo ekvivalent) vydaný autorizovanou osobou (akreditovanou podľa EN ISO/IEC 17025:2018) a preukazujúci, že výrobok spĺňa technické požiadavky.
3. Protokol o vykonaných skúškach podľa STN EN 1568-1:2018, STN EN 1568-2:2018, STN EN 1568-3:2018, STN EN 1568-4:2018 (alebo ekvivalent) vydaný autorizovanou osobou (akreditovanou podľa EN ISO/IEC 17025:2018) podľa príslušných platných slovenských technických noriem alebo zahraničných noriem zavedených do sústavy technických noriem v Slovenskej republike.
4. Užívateľskú dokumentáciu výrobku (návod na použitie, technický list výrobku, spôsob skladovania a používania).

Všetky požadované dokumenty musia byť predložené v slovenskom jazyku (akceptovateľný je aj český jazyk).

Pokiaľ sa originálna jazyková mutácia nevyskytuje v slovenskom alebo v českom jazyku, vyžaduje sa úradný preklad do slovenského jazyka.

Úspešný uchádzač musí pred podpisom zmluvy okrem iného predložiť aj funkčnú vzorku výrobku(minimálne 25 litrov v originálnom balení) v súlade s bodom 25.2 c) súťažných podkladov.

**Informácie a požiadavky na predmet zákazky**

Pokiaľ by sa v opise predmetu zákazky nachádzali technické požiadavky, ktoré odkazujú na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby a ak by tým dochádzalo k znevýhodneniu alebo vylúčeniu určitých záujemcov alebo tovarov, tak verejný obstarávateľ dopĺňa takýto odkaz slovami „alebo ekvivalentný“, Uchádzač v takomto prípade vo svojej ponuke môže použiť technické riešenie ekvivalentné, ktoré spĺňa kvalitatívne, úžitkové, funkčné a prevádzkové charakteristiky, ktoré sú nevyhnutné na zabezpečenie účelu, na ktorý sú požadované výrobky určené a to na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač.

**Ďalšie informácie:**

1. Miestom plnenia, t.j. miesto dodania predmetu zákazky bude:

Záchranná brigáda HaZZ v Žiline, Bánovská cesta 8111, 010 01 Žilina.

1. Trvanie rámcovej dohody je stanovené na 48 mesiacov odo dňa nadobudnutia účinnosti rámcovej dohody.